Návrh ZMLUVY: **Uchádzač predloží tento záväzný návrh Kúpnej zmluvy (doplnený o údaje IBA: 1. v hlavičke zmluvy – časť Kupujúceho  2. potvrdí pečiatkou a podpíše štatutárny orgán) v rámci svojej ponuky. Ak uchádzač splní stanovené podmienky účasti, bude vyzvaný na podpísanie Kúpnej zmluvy v potrebnom počte rovnopisov.**

**Kúpna zmluva**

č. zmluvy kupujúceho

č. zmluvy predávajúceho

uzatvorená v zmysle ustanovení § 409 a nasledujúcich zákona č. 513/1991 Zb. Obchodný zákonník

(ďalej len „Zmluva“)

**ZMLUVNÉ STRANY**

**PREDÁVAJÚCI:**Názov firmy:

Sídlo:

Spoločnosť registrovaná:

V zastúpení:

Kontaktná osoba pre komunikáciu s kupujúcim:

IČO:

IČ DPH:

Bankové spojenie:

Číslo účtu:

IBAN:

BIC:

Telefón:

Email:

Internetová adresa:

(ďalej len „predávajúci“)

a

**KUPUJÚCI:**

Názov firmy : **Dopravný podnik mesta Košice, akciová spoločnosť**

Sídlo: Bardejovská 6, 043 29 Košice  
V zastúpení: Ing. Vladimír Padyšák, člen predstavenstva a generálny riaditeľ

Ing. Roman Danko, člen predstavenstva

Osoby zodpovedné za plnenie zmluvy:

IČO: 31 701 914

DIČ: 2020488206  
IČ DPH: SK2020488206  
Bankové spojenie: UniCredit Bank Czech Republic and Slovakia, a.s.

Číslo účtu: 6610186006/1111

IBAN : SK36 1111 0000 0066 1018 6006

BIC/SWIFT: UNCRSKBX

Zápis v OR: Okresný súd Košice I, odd. Sa, vložka č. 559/V

Telefón:

Email: ..................................................................

Internetová adresa: www.dpmk.sk

(ďalej len „kupujúci“)

(ďalej spolu len „Zmluvné strany“)

**Článok I.  
Preambula zmluvy**

1. Zmluvné strany uzatvárajú túto zmluvu, ktorá je výsledkom obstarávania vyhláseného prostredníctvom Výzvy na predloženie cenovej ponuky prostredníctvom elektronického trhoviska IS JOSEPHINE, v zmysle platnej legislatívy.
2. Zmluvné strany sa zaväzujú postupovať pri realizácii tejto zmluvy v súlade so všeobecne záväznými právnymi predpismi platnými v Slovenskej republike a dobrými obchodnými mravmi.

**Článok II.**

**Predmet zmluvy**

1. Predávajúci sa zaväzuje na základe tejto zmluvy predať kupujúcemu tovar: AdBlue - prísada do motorov, určená na dosiahnutie predpísaného ekologického limitu spaľovacieho motora, podľa špecifikácie predpísanej výrobcom autobusov, a to v cene podľa tejto zmluvy, v množstve, obale a akosti a previesť na kupujúceho vlastnícke právo k nemu.

Fyzikálne a chemické parametre podľa normy ISO 22241:

V zmysle Prílohy č. 1 – Technická špecifikácia - AdBlue – prísada do motorov.

1. Predávajúci sa zaväzuje dodávať tovar a vykonávať všetky činnosti súvisiace s dodávkami vo vlastnom mene a na vlastnú zodpovednosť, v rozsahu a kvalite v súlade so všeobecne záväznými právnymi predpismi SR a EÚ a podľa požiadaviek kupujúceho uvedenými v tejto zmluve.
2. Kupujúci nie je viazaný odobrať množstvo tovaru v plnom rozsahu ako je uvedené v bode 2. tohto článku.

**Článok III.**

**Miesto plnenia**

* + - 1. Miestom plnenia - dodania bude nasledujúca prevádzka kupujúceho:
* čerpacia stanica Hornádska č. 10, Košice.
  + - 1. Predávajúci dodá predmet zmluvy na miesto plnenia na základe objednávky kupujúceho za cenu podľa čl. IV tejto zmluvy v lehote 5 (päť) pracovných dní od obdržania objednávky.
      2. Dodávky predmetu budú realizované prečerpávaním z cisterny predávajúceho do nádrže kupujúceho.

**Článok IV.**

**Cena a platobné podmienky**

Cena predmetu zmluvy je ...... Eur/liter bez DPH. Zároveň v súlade so zák. č. 222/2004 Z.z. o DPH v platnom znení bude k cene pripočítaná DPH.

Cena v sebe zahŕňa aj dopravu na miesto dodania uvedené v konkrétnej objednávke kupujúceho.

1. Kupujúci predpokladá odobrať počas doby platnosti zmluvy 260 000 litrov predmetu zmluvy. Uvedený objem je možné meniť v závislosti na skutočnej potrebe kupujúceho.
2. Predávajúci prehlasuje, že je schopný toto množstvo tovaru dodať kupujúcemu.
3. Kupujúci sa zaväzuje počas trvania zmluvy t.j. počas 12 mesiacov odobrať tovar maximálne do finančného objemu 182 000,00 Eur.
4. Fakturovaná cena je cena, za ktorú bude kupujúci predmet zmluvy odoberať od predávajúceho a ktorá bude predmetom zdaniteľného plnenia. Zmluvné strany sa zaväzujú upraviť túto cenu v prípade zmeny zákonnej sadzby DPH, a to o výšku tejto zmeny.
5. Kupujúci sa zaväzuje zaplatiť cenu odobratého predmetu zmluvy individuálne, vždy po každej dodávke bez predfaktúr a platieb vopred v lehote splatnosti faktúry dohodnutej na 45 dní odo dňa prevzatia dodávky.
6. Faktúry musia spĺňať náležitosti podľa platných právnych predpisov. Ak faktúra nebude obsahovať všetky náležitosti podľa platných právnych predpisov a údaje podľa tejto zmluvy, kupujúci je oprávnený vrátiť faktúru predávajúcemu na prepracovanie. Vrátením faktúry na prepracovanie prestáva plynúť lehota jej splatnosti a nová lehota začína plynúť až dňom vystavenia opravenej faktúry.
7. V prípade oneskorenej úhrady faktúry, alebo jej nezaplatení, je predávajúci oprávnený bez obmedzenia ostatných práv účtovať kupujúcemu úrok z omeškania v čiastke 0,02 % z neuhradenej sumy za každý deň omeškania.
8. Zmluvné strany sa dohodli, že Kúpnu cenu je možné v súlade s § 18 ods. 1 písm. a) zákona č. 343/2015 Z. z. o verejnom obstarávaní v znení neskorších predpisov upraviť dodatkom k Zmluve, ak dôjde k zmene cien vstupov, ktoré majú podstatný vplyv na plnenie predmetu Zmluvy, a to o priemernú infláciu, resp. defláciu meranú bázickým indexom spotrebiteľských cien za obdobie od predloženia ponuky Dodávateľom do obstarávania, výsledkom ktorého je táto Zmluva, resp. od poslednej úpravy cien na základe tohto bodu Zmluvy, ak už bola indexačná doložka v zmysle tohto bodu Zmluvy počas trvania Zmluvy aplikovaná. Skutočnosti, ktoré odôvodňujú zmenu ceny podľa tohto bodu Zmluvy, musí v prípade návrhu na zmenu cien preukázať zmluvná strana, ktorá zmenu navrhuje.

**Článok V.**

**Dodanie a prevzatie tovaru**

1. Dopravu predmetu zmluvy do určeného skladu kupujúceho zabezpečí predávajúci na svoje náklady a svoje nebezpečenstvo. Preberanie tovaru zabezpečí .....................................................
2. Nebezpečenstvo poškodenia alebo straty predmetu zmluvy prechádza na kupujúceho okamihom vyloženia tovaru na mieste dodania predmetu zmluvy určenom v objednávke.
3. Preberanie tovaru sa uskutoční v DPMK, a.s. – v sklade oddelenia nákupu na Hornádskej ul. č. 10 v Košiciach. Spúšťanie sa bude vykonávať na základe objednaného množstva v areáli na Hornádskej ul., resp. podľa potrieb kupujúceho. Preberanie sa uskutoční obojstranným podpísaním preberacieho protokolu, ktorého podkladom bude dodací list predávajúceho. Kontaktná osoba pre preberanie je:.............................................................
4. Vlastnícke práva k predmetu zmluvy prechádzajú na kupujúceho okamihom prevzatia tovaru od predávajúceho, a to na základe potvrdenia na dodacom liste predávajúceho. Potvrdený dodací list je podkladom k vystaveniu faktúry - daňového dokladu predávajúceho.
5. V prípade omeškania s dodaním tovaru v termíne určenom v bode 2 článku III. tejto zmluvy, ktoré zavinil predávajúci, je kupujúci oprávnený účtovať si zmluvnú pokutu vo výške 0,02 % z ceny predmetu dodávky za každý deň omeškania.
6. Dodávky tovaru sa realizujú na základe písomných objednávok kupujúceho. Objednávka musí obsahovať presný názov tovaru,  množstvo tovaru a odberné miesto. Prevzatie tovaru sa uskutoční na základe dodacieho listu predávajúceho, ktorý potvrdí kontaktná osoba pre preberanie :........................................................................

**Článok VI.**

**Záruky a zodpovednosť**

1. Kupujúci je povinný tovar skontrolovať pri preberaní od predávajúceho. Ak zistí kupujúci pri tejto prehliadke chyby, a to hlavne zjavnú porušenosť pečatenia alebo obalu, nezrovnalosti v množstve alebo druhu dodaného produktu, je povinný uplatniť reklamáciu ihneď pri prevzatí predmetu zmluvy.
2. V prípade oprávnenej reklamácie uplatnenej v súlade s touto zmluvou bude mať kupujúci právo na bezplatnú výmenu tovaru alebo jeho príslušnej časti a úhradu vzniknutej škody.
3. Pri podozrení kupujúceho, že produkt nevyhovuje podmienkam deklarovaným dodacími dokladmi a atestom, zabezpečí predávajúci na vlastné náklady vykonanie potrebných analýz. V prípade potvrdenia podozrenia zabezpečí predávajúci bezplatnú výmenu produktu. V prípade nepotvrdenia podozrenia má predávajúci právo prefakturovať náklady na vykonanie analýz kupujúcemu v nevyhnutnom rozsahu.
4. Záručná doba na kvalitu dodávaného tovaru je 24 mesiacov odo dňa splnenia dodávky.
5. Zodpovednosť za škodu vzniknutú zmluvným stranám sa bude posudzovať podľa ust. § 373 a nasl. Obchodného zákonníka.

**Článok VII.**

**Vyššia moc**

* + - 1. Predávajúci nezodpovedá za to, že predmet zmluvy nie je dodaný včas a podľa objednávky z dôvodov zapríčinených vyššou mocou (napr. živelných udalostí, požiarov, záplav, búrok, štrajkov, pracovnoprávnych sporov, občianskych nepokojov, zákazov alebo dovozných obmedzení, porušení obchodu alebo akejkoľvek inej udalosti, ktorá je úplne mimo jeho kontrolu). O následkoch vyššej moci je predávajúci povinný písomne informovať kupujúceho najneskôr do 10 dní od vzniku okolnosti vyššej moci, inak bude mať kupujúci voči predávajúcemu nárok na uplatnenie zmluvnej pokuty podľa bodu 5 čl. V. tejto zmluvy.

**Článok VIII.**

**Ostatné a záverečné ustanovenia**

Technické charakteristiky predmetu zmluvy a iné podrobnosti vrátane výmenných intervalov sú uvedené v ponuke predávajúceho, ktorá tvorí Prílohu č. 1 tejto zmluvy.

Zmluva sa uzatvára na dobu 12 mesiacov odo dňa nadobudnutia účinnosti zmluvy.

Zmluva nadobúda platnosť dňom podpisu obidvoch zmluvných strán a účinnosť dňom nasledujúcim po dni jej zverejnenia podľa príslušných právnych predpisov.

V prípade závažného porušenia ktoréhokoľvek zo zmluvných ustanovení, môže ktorákoľvek zo strán odstúpiť od zmluvy. Účinky odstúpenia od zmluvy nastanú od prvého dňa nasledujúceho mesiaca po doručení oznámenia o odstúpení.

Zmluvu je možné ukončiť výpoveďou ktorejkoľvek zo zmluvných strán bez uvedenia dôvodu v trojmesačnej výpovednej lehote, ktorá začína plynúť prvým dňom mesiaca nasledujúcim po mesiaci, v ktorom bola výpoveď doručená druhej zmluvnej strane.

Táto zmluva a práva účastníkov tejto zmluvy sa riadia ustanoveniami Obchodného zákonníka a zákonov Slovenskej republiky. Prípadné rozpory budú riešiť zmluvné strany predovšetkým rokovaním o vzájomnej dohode. V prípade, že k dohode nedospejú, je pre riešenie sporu kompetentný súd príslušný podľa sídla kupujúceho.

Zmluvu je možné meniť iba písomne po vzájomnej dohode oboch zmluvných strán. Ak niektorá zo strán vystaví návrh dodatku, zaväzuje sa druhá strana k vyjadreniu najneskôr do 15 dní od doručenia tohto návrhu.

Táto zmluva je vyhotovená v štyroch exemplároch. Kupujúci obdrží dva a predávajúci dva exempláre zmluvy.

V súlade s Nariadením Európskeho parlamentu a Rady (EÚ) 2016/679 a zákonom č.18/2018 Z.z. o ochrane osobných údajov v znení neskorších predpisov, kupujúci spracúva osobné údaje predávajúceho, najmä za účelom uzatvorenia a riadneho plnenia tejto zmluvy. Poskytnutie požadovaných osobných údajov je zákonnou a /alebo zmluvnou požiadavkou a v prípade ich neposkytnutia nemôže byť táto zmluva uzatvorená.

Bližšie informácie o spracúvaní osobných údajov sú upravené v pravidlách ochrany osobných údajov, aktuálna verzia je zverejnená na webovom sídle nájomcu www.dpmk.sk v sekcii Ochrana osobných údajov

Zmluvné strany vyhlasujú, že táto zmluva bola uzavretá ako prejav ich slobodnej vôle, určite, vážne a zrozumiteľne a na znak súhlasu s jej obsahom ju podpisujú.

V Košiciach, dňa V Košiciach, dňa

Predávajúci: Kupujúci :

................................................ ..........................................................

Ing. Vladimír Padyšák

člen predstavenstva a generálny riaditeľ

Dopravný podnik mesta Košice,

akciová spoločnosť

.......................................................... Ing. Roman Danko

člen predstavenstva

Dopravný podnik mesta Košice,

akciová spoločnosť

Príloha č. 1 – Technická špecifikácia - AdBlue – prísada do motorov